GiliGold/VAD_KnessetCorpus huggingface dataset:
<ארבל אסטרחן:
החשב יקבע את הסכום הזה ויעביר אותו לחברי הכנסת שירצו.
<ארבל אסטרחן:
גם סכום זה ממוסה.
<ארבל אסטרחן:
דבר אחרון הוא עניין התחילה של כל ההוראות האלה.
<ארבל אסטרחן:
ההמלצה של הוועדה הציבורית הוגשה בחודש מאי, ולכן בזמנו ההמלצה הייתה שלעניין הטלפונים, התחילה תהיה מ-2014.
<ארבל אסטרחן:
לכן חשב הכנסת בזמנו עיכב את התשלומים של הזכאים בתיאום עם הוועדה הציבורית, כי חשב שהעניין הזה יבוא לוועדת הכנסת ויחול.
<ארבל אסטרחן:
מאחר שזה התעכב ורבים מחברי הכנסת לשעבר לחצו להתחיל לקבל את התשלומים של 2014, החשב שילם כבר את התשלומים של 2014 למי שהגיש חשבוניות.
יגאל ביבי:
הרוב לא הגישו.
<ארבל אסטרחן:
שיגישו.
<ארבל אסטרחן:
אין בעיה.
<ארבל אסטרחן:
לכן מה שמוצע הוא שהתחילה תהיה ב-1 בינואר 2015 לגבי הטלפון ולגבי העיתון, ועד 31 במרס תינתן אפשרות למי שהיה שר או חבר כנסת להודיע את המקור שממנו הוא מעדיף לקבל את התשלומים.
<ארבל אסטרחן:
הדבר הזה הוא השינוי היחיד.
<ארבל אסטרחן:
כל יתר הדברים כתובים כאן בהמלצות הוועדה.
רפאל פנחסי:
אדוני היושב-ראש, חברי כנסת נכבדים, אני חושב שהיועצת המשפטית הסבירה והבהירה את כל ההמלצות של הוועדה הציבורית.
רפאל פנחסי:
אנחנו בהחלט מקבלים אותן, למרות שיש פה הרבה קיצוצים של זכויות מוקנות שמורידים לנו.
רפאל פנחסי:
בתוך עמנו אנחנו יושבים, אנחנו לא רוצים להיכנס לעימותים.
רפאל פנחסי:
אבל השינוי שעכשיו היועצת המשפטית רוצה לעשות לפי המלצת החשבות – אני חושב שזה שינוי לרעה.
רפאל פנחסי:
לא צריך לקבל את זה.
רפאל פנחסי:
מאחר שהמלצת הוועדה היא מה-1 בינואר 2014, יש הרבה חברי כנסת לשעבר שלא שמרו את החשבוניות וזרקו אותן, והיום פתאום אומרים לנו להביא את החשבוניות.
רפאל פנחסי:
אנחנו מבקשים לקבל את המלצת הוועדה ככתבה וכלשונה.
רפאל פנחסי:
התחולה תחול אותו דבר.
רפאל פנחסי:
מי שהגיש חשבוניות, ימשיך את החשבוניות שלו וישלים לשנה.
רפאל פנחסי:
מי שלא הגיש חשבוניות והוא רוצה, שתהיה לו בחירה האם להגיש חשבוניות או האם לקבל את זה כמו שהוועדה המליצה.
רפאל פנחסי:
כי פנו אלי הרבה חברים ואמרו שהם לא שמרו את החשבוניות, ואני אחד מהם.
רפאל פנחסי:
זרקתי את כל החשבוניות, והיום אני נמצא בסוף דצמבר.
רפאל פנחסי:
אז מה נאמר לי בחשבות?
רפאל פנחסי:
לך לחברה, לך ל"הוט", לך ל"בזק", לך ל"פלאפון".
רפאל פנחסי:
למה להקשות עלינו?
רפאל פנחסי:
אנחנו רוצים לעזור לחשבות, וזה באמת מקל עליהם שנותנים סכום חד-פעמי, מורידים לנו 25%, נותנים את המיסוי עלינו.
רפאל פנחסי:
זה כמעט 50% פחות ממה שהיה מגיע לנו, ואנחנו מקבלים את הדין.
רפאל פנחסי:
אבל את התחולה של שנת 2014 אנחנו מבקשים שמאחר שההמלצה של הוועדה היא מה-1 בינואר 2014, לקבל את זה כפי ההמלצה של הוועדה.
<ארבל אסטרחן:
מי שכבר הגיש חשבוניות?
רפאל פנחסי:
מי שהגיש, לא יקבל.
רפאל פנחסי:
אז הוא יגיש את ההמשך של השנה.
רפאל פנחסי:
תהיה קצת יותר עבודה בחשבות, אז יעבדו קצת יותר.
יריב לוין:
תשלימי למי שלא הגיש חשבונות עד מלוא הסכום את היתרה.
<חיים אבידור:
זה לא יכול להיות.
מאיר שטרית:
כדי למנוע תקלה, אדוני היושב-ראש, יש לי הצעה יותר פשוטה.
מאיר שטרית:
מי שהגיש חשבון בתחילת השנה, הוא צמוד לחשבונות.
מאיר שטרית:
מי שלא הגיש חשבון בכלל, יקבל את מלוא הסכום.
רפאל פנחסי:
זאת גם הייתה ההצעה שלי, חבר הכנסת שטרית.
<ארבל אסטרחן:
אבל אז מי שהגיש נפגע, כי יכול להיות שמישהו שהגיש הגיש 1,000, ולפי זה מגיע לו 7,500.
רפאל פנחסי:
הייתה לו ברירה לא להגיש.
רפאל פנחסי:
מישהו הכריח אותו להגיש?
<ארבל אסטרחן:
ההחלטה הזאת לא הייתה בתוקף.
רפאל פנחסי:
אם את רוצה לשלם גם להם יותר, אני לא מתנגד.
רפאל פנחסי:
אבל את לא יכולה להעניש אותנו, קבוצה גדולה מאוד, של כמעט 80% שלא הגישו חשבוניות, שעכשיו אנחנו נתחיל לחפש חשבוניות.
רפאל פנחסי:
זה יהיה קצת יותר עבודה לחשבות, אז יעבדו קצת.
<חיים אבידור:
זה לא עניין של עבודה בכלל, ועבודה זה לא פרמטר פה.
<חיים אבידור:
מה שקורה, אנחנו רצינו להפעיל את הנושא הזה בשנת 2014.
<חיים אבידור:
העסק הזה התעכב מסיבות שונות.
<חיים אבידור:
בהתחלה הצעתי לעצור את התשלומים.
<חיים אבידור:
אחרי שראיתי שזה מתעכב, אמרתי שנתחיל לשלם עד 75%.
<טובי חכימיאן:
גם בלחץ של הגמלאים שביקשו להתחיל לשלם.
<חיים אבידור:
בדיוק.
<חיים אבידור:
שילמנו עד 75%.
<חיים אבידור:
כשהעסק הזה התעכב כבר והגענו לסוף השנה, והגמלאים אמרו שהם לא מוכנים לספוג את הדבר הזה, נתתי הנחיה להשלים ל-100%.
<חיים אבידור:
ישנם הרבה חברי כנסת שקיבלו כבר 100%.
<חיים אבידור:
אנחנו לא יכולים בדצמבר לקבל החלטה שתקפה לינואר.
<חיים אבידור:
זה נראה לי קצת הזוי.
<טובי חכימיאן:
הרבה מאוד חברי כנסת לשעבר הגישו חשבוניות.
<טובי חכימיאן:
הרוב הגישו חשבוניות.
יריב לוין:
מעיד על עצמו חבר הכנסת פנחסי, ואני מניח שהוא לא היחיד בעניין הזה, שהוצג לו איזשהו מצג שאומר שהדבר הזה או-טו-טו מאושר והוא יכול לשכוח מהקבלות ומהחשבוניות.
<חיים אבידור:
אני לא יודע מאיפה הדבר הזה.
רפאל פנחסי:
יושב פה יושב-ראש הגמלאים והוא אמר לנו בהנחיה.
יריב לוין:
אני לא רואה מה הבעיה עם הדבר הזה.
אורי מקלב:
הרי אומר החשב כאן שבסך הכול מדובר על מיעוט.
אורי מקלב:
הרוב הגישו.
אורי מקלב:
אז מה כבר עשינו פה?
<טובי חכימיאן:
ההוראה אומרת שמי שהיה שר וחבר כנסת צריך לבחור.
<טובי חכימיאן:
יש שרים שקיבלו לאורך כל שנת 2014 ממנהל הגמלאות, ואז מה עושים?
<טובי חכימיאן:
איך הם יכולים להחזיר?
רפאל פנחסי:
תתמודדי עם זה משפטית.
רפאל פנחסי:
בואו נעשה ישיבה.
רפאל פנחסי:
את לא יכולה להלקות אותנו שלוש פעמים, גם להוריד 25%.
רפאל פנחסי:
את יודעת שאני הייתי בין המתנגדים, כשר התקשורת לשעבר, כי אלה זכויות מוקנות.
רפאל פנחסי:
אבל בכדי לא לעצור את העגלה הסכמתי אתכם שאני אמליץ בפני חבריי.
רפאל פנחסי:
כחבר בצוות ההנהלה של גמלאים לשעבר תקפו אותנו למה ויתרנו על 25%, למה מיסוי עלינו ולא עליכם.
רפאל פנחסי:
בכל זה אנחנו הולכים לקראתכם, אבל את התחולה, שאנחנו הודענו בישיבת ההנהלה שלא צריך לשמור קבלות, יהיה רטרואקטיבית מתחילת השנה.
רפאל פנחסי:
היושב-ראש פה, זה נכון או לא?
יגאל ביבי:
נכון.
רפאל פנחסי:
למה עכשיו להקשות לנו את החיים?
רפאל פנחסי:
איך אנחנו נופיע בפניהם?
מאיר שטרית:
מי שקיבל כשר ויקבל עכשיו כחבר כנסת, יקזזו לו את מה שקיבל כשר.
מאיר שטרית:
שיבחר מה שהוא רוצה.
רפאל פנחסי:
את יכולה את הקטע הזה של שר להשאיר שנה אחת, אז הוא נהנה.
רפאל פנחסי:
כמו שהוא נהנה 50 שנה, ייהנה גם השנה.
רפאל פנחסי:
התחולה של השרים תהיה מה-1 2015.
רפאל פנחסי:
את אמרת קודם שאם לא מקבלים את זה, זה חוזר לוועדה.
רפאל פנחסי:
אז למה לך כן מותר לשנות?
<ארבל אסטרחן:
כי זה על דעתם.
רפאל פנחסי:
אולי גם מה שאני מבקש יהיה על דעתם?
רפאל פנחסי:
הם לא שמעו אותי.
רפאל פנחסי:
כשהופענו בוועדה של גרוניס בהתחלה, הוא קיבל שצריך שלושה טלפונים, אחד לפקס ואחד לאינטרנט ואחד לטלפון בבית.
רפאל פנחסי:
כי בהתחלה ההמלצה לא הייתה כך.
רפאל פנחסי:
בשביל לקבל החלטה הוא צריך לשמוע את שני הצדדים.
רפאל פנחסי:
אתם הופעתם.
רפאל פנחסי:
לכן אנחנו מקבלים את זה ככתבו וכלשונו.
רפאל פנחסי:
את התחולה שהם המליצו אנחנו מבקשים לאמץ.
אברהם מיכאלי:
הנושא מובן ויש היגיון רב בדברים האלה.
<ארבל אסטרחן:
חיים, האם זה אפשרי מה שמתבקש פה?
אברהם מיכאלי:
הכול אפשרי.
אברהם מיכאלי:
השאלה מה הטכניקה.
רפאל פנחסי:
זה צמוד להחלטת הוועדה.
<ארבל אסטרחן:
אני פתאום אומרים פה שחלק יהיה מ-2014, חלק יהיה מ-2015.
<ארבל אסטרחן:
זה לא כך.
<ארבל אסטרחן:
כותבים פה החלטה, הדברים צריכים להיות מסודרים.
<חיים אבידור:
המכתב לוועדה הוגש בסוף מאי.
<חיים אבידור:
מחודש מאי עוד לא שילמתי שקל לאף אחד.
יריב לוין:
מאה אחוז, אבל לא משנה.
יריב לוין:
אנחנו עכשיו במצב נתון.
יריב לוין:
אני מציע שכך יהיה, ואם יתברר פתאום שהשמים נפלו, אז תהיה רביזיה ונעשה דיון נוסף.
<ארבל אסטרחן:
אם מישהו הגיש איזשהו חשבון, הוא יקבל על החשבוניות.
<ארבל אסטרחן:
אנחנו מדברים על 2014.
<ארבל אסטרחן:
מי שלא הגיש אף חשבון על 2014, יקבל - - -
רפאל פנחסי:
יקבל לפי הוותק שלו, כמה שמגיע לו.
<ארבל אסטרחן:
יש פה פגיעה חמורה באלה שהגישו חשבון.
יריב לוין:
נוכח ההערה הזאת, ההחלטה תהיה כזאת: מי שהגיש חשבונות ולא הגיע לתקרה, תושלם לו התקרה עד הסכום שקבענו.
יריב לוין:
מי שלא הגיש חשבונות, יוכל ללכת לפי התקרה מראש.
יריב לוין:
אלה שהגישו חשבונות והגישו חשבונות על-פי ההסדר שהיה נוהג עד עכשיו וקיבלו קצת יותר, הם ייהנו מזה השנה, מכיוון שהם יכלו להמשיך לפי ההסדר הקיים.
יריב לוין:
אי-אפשר לשנות להם אותו דקה לפני סוף השנה.
יגאל ביבי:
אני רוצה להבין מה שאמרת, חבר הכנסת לוין.
יגאל ביבי:
מי שלמשל הגיש חשבון על מאה שקלים, ישלימו לו לתקרה.
יגאל ביבי:
ישלימו לכולם לתקרה.
יריב לוין:
כי זה המצב, כי אנשים לא ידעו איפה הם חיים פה.
<ארבל אסטרחן:
לגבי השרים זה יהיה מה-1 בינואר 2015, עם אפשרות להודיע עד 31 במרס.
<ארבל אסטרחן:
העיתון הוא מה-1 בינואר 2015.
יריב לוין:
אני רוצה לומר משפט לפרוטוקול, שאני חושב שהוא חשוב.
יריב לוין:
כפי שיודעים בוועד החכ"לים, אני לא חי בשלום עם ההמלצה הזאת.
יריב לוין:
הסיבה היא שכמו שאמר כאן בצדק חבר הכנסת לשעבר פנחסי, אני חושב שהשיטה הזאת שבה אנחנו בדיעבד לוקחים זכויות, אפילו אם זה מאדם אחד, זה בכלל לא ברשות ולא בסמכות ולא יכול להיות.
יריב לוין:
וגם אם זה מיטיב עם מאה ופוגע בעשרה, אני חושב שזה לא בסדר ולא תקין.
יריב לוין:
הדבר הזה מתעכב, משום שאני פניתי לוועדה הציבורית וביקשתי ממנה שתאפשר שני מסלולי בחירה.
יריב לוין:
שחבר כנסת שירצה להמשיך במסלול הקיים, יוכל, ואחרים ילכו.
יריב לוין:
ואז הרוב המוחלט ילכו למסלול, וזה יפתור את הבעיות הטכניות שגם החשבות סובלת מהם וגם חבר הכנסת לשעבר, ולא יפגע בזכויות של אלה שנוח להם להישאר במסלול הקיים.
יריב לוין:
הבקשה הכל כך אלמנטרית הזאת נדחתה על-ידי הוועדה הציבורית, לצערי הרב.
יריב לוין:
אני מוכרח לומר שאחרי התלבטות מאוד גדולה, ובעיקר בלחצו של הוועד, הבאתי את העניין הזה, למרות שאני באופן אישי מאוד לא שלם אתו, ואני אומר לפרוטוקול מראש שאני אמנע בהצבעה.
יריב לוין:
אני לא אצביע בעד ההסדר הזה, משום שאני לא רוצה, לפחות באופן אישי, להיות שותף לפגיעה בזכויות, גם אם אחרים נהנים וגם אם אנחנו מבינים בסוף את כל מערך השיקול פה.
יריב לוין:
אני חושב שזה להוסיף עוד נדבך בתהליך שהוא תהליך מאוד בעייתי בעיני.
אורי מקלב:
אם אתה נמנע ואתה לא מצביע בעד, אז למה לעשות כך?
יריב לוין:
בא ועד חברי הכנסת לשעבר ואומר: אל תחסום אותנו, אל תעמוד בפנינו, תביא את זה לוועדה.
יריב לוין:
אל תכשיל את זה, כי זה טוב לנו.
יריב לוין:
זה בסדר.
יריב לוין:
מאחר שאני באופן שיטתי לא מוכן לתת יד לפגיעה בזכויות, אני חושב שזה לא נכון לעשות כך, כך אני נוהג.
אורי מקלב:
אתה לא קורא לנו לעשות כך?
יריב לוין:
לא קורא לכם שום דבר.
יריב לוין:
אני רק אומר לפרוטוקול מראש, כדי שאחר כך לא תשאלו למה נמנעתי.
<חיים אבידור:
הנושא של העבודה של החשבות לא הייתה פרמטר.
<חיים אבידור:
זה שזה מקל, אין שום ספק שזה מקל.
יריב לוין:
זה ברור, למרות שזה גם בסדר.
יריב לוין:
גם אתם אין צורך שתעבדו סתם עבודת סרק.
<חיים אבידור:
מה שעמד פה זה הוועד שהסתכל באופן כולל על כל החברים של חברי הכנסת לשעבר וראה את ההתפלגות ואז הוא החליט, ואני יכול להגיד שחלק מחברי הוועד נפגעים מההחלטה הזאת.
<חיים אבידור:
בכל אופן הם הסתכלו באופן כולל והם ביקשו לעשות את זה על מנת שכולם יקבלו.
יריב לוין:
לכן הדיון מתקיים ולכן יש הצבעה.
יריב לוין:
מי בעד לקבל את המלצות הוועדה הציבורית, בכפוף לאותו תיקון טכני שהבהיר את מה שקורה בתקופת המעבר הנוכחית?
יריב לוין:
בעד – 4
יריב לוין:
ארבעה בעד, אין נגד, נמנע אחד.
יריב לוין:
לפיכך ההמלצות אושרו.
נסים זאב:
אני מבקש שיירשם בפרוטוקול שאני הסכמתי אבל אין לי זכות הצבעה.
יריב לוין:
תודה רבה, חברי הכנסת לשעבר ביבי ופנחסי, לחשב ולטובי.
יריב לוין:
בקשת הממשלה להקדמת הדיון בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה) התשע"ה-2014 מ/904 לפני הקריאה הראשונה>
יריב לוין:
אנחנו עוברים לנושא הבא, בקשת הממשלה להקדמת הדיון בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה) התשע"ה-2014 מ/904 לפני הקריאה הראשונה.
יריב לוין:
נדמה לי שחשיבות החוק הזה ברורה.
יריב לוין:
העובדה שצריך לחוקק אותו לפני שיהיה צורך לשחרר, לסגור את אותם מתקני שהייה, הוא ברור.
יריב לוין:
ולכן אני חושב שלא יכולה להיות מחלוקת על הצורך במתן הפטור.
יריב לוין:
השאלה היחידה היא האם יש לנו הקוורום הדרוש.
מאיר שטרית:
יש.
יריב לוין:
בעד – 6
יריב לוין:
זה אושר.
יריב לוין:
על סדר-היום: קביעת ועדה לדיון בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה) התשע"ה-2014, מ/904.
יריב לוין:
החוק נמצא לפני הקריאה הראשונה.
יריב לוין:
אני מציע להעבירו לוועדת הפנים, שם מקומו הנכון והראוי, חרף העובדה שנשמעו כל מיני הצעות, מוועדת העבודה והרווחה ועובדים זרים וועדות אחרות.
מירי רגב:
ועדת העבודה והרווחה, שבכלל לא רלוונטית לעניין הזה, לא דנה בזה, ברור שזה ניסיון של האופוזיציה.
אברהם מיכאלי:
הוועדה לזכויות הילד.
מירי רגב:
הוועדה לזכויות הילד.
יריב לוין:
רבותי, מי בעד ההצעה להעביר את זה לוועדת הפנים?
מאיר שטרית:
אני מתכבד לפתוח את הישיבה.
מאיר שטרית:
על סדר-היום רק דבר אחד, לפטור מחובת הנחה את החוק לפטור מארנונה הכללית לאתרי הנצחה ממלכתיים מוכרזים, ששותפים לה חברי כנסת אחדים מכל הסיעות, כולל הנוכחים כאן, גם חבר הכנסת מקלב וגם אנוכי.
מאיר שטרית:
כדי להביא היום לדיון את החוק שנקרא הצעת חוק פקודת מסי העירייה ומסי הממשלה (פטורין) (מס' 25) (פטור מארנונה לאתרי הנצחה), התשע"ד-2014, לפני שיתחיל הבלגאן בכנסת, ונוכל להעביר אותו היום בקריאה השנייה ובקריאה השלישית.
מאיר שטרית:
יש לפני מכתב של יושב-ראש ועדת הכספים, שמאשר שהחוק אושר היום בקריאה שנייה ושלישית בוועדה, ולכן אם זה מקובל עליך אנחנו הולכים להצביע.
מאיר שטרית:
מי בעד פטור מחובת הנחה?
מאיר שטרית:
מי נגד?
מאיר שטרית:
מי נמנע?
מאיר שטרית:
בעד – 2
מאיר שטרית:
נמנעים – אין
מאיר שטרית:
פה אחד.
מאיר שטרית:
אין מתנגדים.
מאיר שטרית:
אני נועל בזה את הישיבה.
מאיר שטרית:
תודה רבה.
יריב לוין:
מסתבר, ככל שהכנסת שוקעת אל השקיעה, נערמים על שולחנה של ועדת הכנסת נושאים ועניינים כאילו רק התחלנו את הקדנציה.
יריב לוין:
אנחנו נשתדל לעמוד במשימה.
יריב לוין:
על סדר יומנו כרגע – אני כבר מודיע, שהיום תהיה לפחות עוד ישיבה אחת – אנחנו נדרשים, לפי סעיף 76(ד)(2) לתקנון הכנסת, לקצר את תקופת ההנחה ולהקדים את הדיון בהצעות החוק הבאות לקריאה הטרומית: 1.
יריב לוין:
הצעת חוק התפזרות הכנסת התשע-עשרה, התשע"ה-2014 – של חבר הכנסת מיכאלי וקבוצת חברי הכנסת (פ/2917/19).
יריב לוין:
הצעת חוק התפזרות הכנסת התשע-עשרה, התשע"ה-2014 – של חבר הכנסת ג'מאל זחאלקה וקבוצת חברי הכנסת (פ/2918/19).
יריב לוין:
הצעת חוק התפזרות הכנסת התשע-עשרה, התשע"ה-2014 – של חבר הכנסת אחמד טיבי וקבוצת חברי כנסת (פ/2919/19).
יריב לוין:
הצעת חוק התפזרות הכנסת התשע-עשרה, התשע"ה-2014 – של חבר הכנסת שאול מופז, שמספרה פ/2921/19.
יריב לוין:
אני רוצה להבהיר - הדבר הזה חשוב שייאמר לפרוטוקול כדי שהוא לא יהווה אחר כך תקדים - שאנחנו מאשרים את הפטורים האלה חרף העובדה, שלא התכנסה ועדת שרים לחקיקה ואין עמדה של הממשלה וכן הלאה.
יריב לוין:
בשים לב לכך, שהדברים האלה מוסכמים, גם הנושא הזה וגם הנושא הבא, הם נושאים על דעת רוב סיעות הבית, אולי אפילו על דעת כולן, ובהסכמת הממשלה, שבימים אלה היא הומוגנית במיוחד.
יריב לוין:
אני מציע להצביע קודם כל, על מתן פטור לכל אחת מההצעות האלה בנפרד.
יריב לוין:
מי בעד ההצעה של חבר הכנסת מיכאלי וקבוצת חברי הכנסת?
יריב לוין:
נמנעים – אין ההצעה להקדמת הדיון בהצעת חוק התפזרות הכנסת התשע-עשרה, התשע"ה-2014, של חבר הכנסת מיכאלי וקבוצת חברי כנסת, התקבלה.
יריב לוין:
אנחנו מצביעים על ההצעה של חבר הכנסת זחאלקה, מי בעד?
יריב לוין:
נמנעים – אין ההצעה להקדמת הדיון בהצעת חוק התפזרות הכנסת התשע-עשרה, התשע"ה-2014, של חבר הכנסת זחאלקה וקבוצת חברי כנסת, התקבלה.
יריב לוין:
ההצעה התקבלה פה אחד, אין מתנגדים, אין נמנעים.
יריב לוין:
אנחנו מצביעים על הצעתו של חבר הכנסת טיבי.
יריב לוין:
נמנעים – אין ההצעה לקדמת הדיון בהצעת חוק התפזרות הכנסת התשע-עשרה, התשע"ה-2014, של חבר הכנסת טיבי וקבוצת חברי כנסת, התקבלה.
יריב לוין:
שוב, פה אחד, אין מתנגדים, אין נמנעים.
יריב לוין:
ואנחנו מצביעים על הצעתו של חבר הכנסת מופז.
יריב לוין:
נמנעים – אין ההצעה להקדמת הדיון בהצעת חוק התפזרות הכנסת התשע-עשרה, התשע"ה-2014, של חבר הכנסת מופז, התקבלה.
יריב לוין:
אם כן, ההצעה אושרה פה אחד, בלי מתנגדים, בלי נמנעים.
אורי מקלב:
יש אפשרות לאפשר ל"יש עתיד" גם להציג הצעת חוק להתפזרות הכנסת?
יריב לוין:
חבר הכנסת מקלב, בוא נאמר, אני מציע לחכות עם חגיגות הניצחון עד אחרי תוצאות הבחירות.
יריב לוין:
זו עצה טובה לכולם.
זאב אלקין:
אני הייתי אומר, בתור יושב ראש ועדת כנסת מנוסה אתה צריך להגיד: הייתי מציע לחכות עם חגיגות היציאה לבחירות עד להעברת החוקים בקריאה שנייה ושלישית.
יריב לוין:
זה גם יכול לקרות אבל אני לא אומר את זה כי אם אני אגיד את זה, זה יהפוך לכותרת ראשית בכל מקום.
יריב לוין:
אז נא לרשום, שלא אמרתי את זה.
זאב אלקין:
אני אמרתי.
יריב לוין:
רבותי, אנחנו עוברים לנושא הבא: פטור להצעת חוק מימון מפלגות (תיקון – הלוואות ומימון), התשע"ה-2014 (פ/2920/19).
יריב לוין:
אני מוכרח לומר לפרוטוקול, שההצעה הזאת קובעת תקדים לכנסת.
יריב לוין:
נדמה לי, שזאת הפעם הראשונה, הצעה שבשבתי כיושב ראש הקואליציה, עבדו אתי עליה גזברי המפלגות במשך חודשים ארוכים, עם תיקונים ושינויים ובסוף הגישו אותה, משום מה, עם מספר רב של חברי כנסת, רק בלעדי ומאחורי גבי.
יריב לוין:
זה המצב.
אברהם מיכאלי:
אם כי זה לא היה באשמתך.
יריב לוין:
באשמתי זה בטח לא היה.
אברהם מיכאלי:
בוא נוסיף את השם שלך כמוביל.
יריב לוין:
ועדת הכנסת לא יכולה להחליט, גם אם היתה יכולה, אני לא מעוניין להצטרף למקום שלא רצו לשים אותי.
יריב לוין:
אני רק אומר את זה לפרוטוקול כי אני חושב שראוי שזה ייאמר.
יריב לוין:
זו דרך התנהלות, שבעיניי אסור שתהיה בכנסת.
יריב לוין:
אני גם מוכרח לומר, למרות זאת, מאחר והצעת החוק מוסכמת בהסכמה רחבה והיא גם חשובה ומתבקשת במצב הזה, אני אשתדל לנהוג בניגוד למנהג שרווח בכנסת הזאת ושבגללו אנחנו מתפזרים כל כך מהר, לשים את העניין האישי בצד ובכל זאת לקדם את הנושא הזה ולסיים אותו.
יריב לוין:
שוב, מדובר בחוק שיש לו נגיעה ישירה לתהליכי הבחירות הנוכחיים.
יריב לוין:
לצורך העניין הזה אני מציע, שנאשר אותו על מנת שנאפשר את הפטור ושיהיה אפשר להשלים את החקיקה שלו.
יריב לוין:
פה אחד, אין מתנגדים, אין נמנעים, אושר.
יריב לוין:
אנחנו עוברים לנושא הבא: בקשת ועדת החוקה, חוק ומשפט למיזוג בהצעות חוק והקדמת הדיון – הדיון לא יהיה היום ולכן אני מציע, שאת הפטורים נקיים ביום שני, במרוכז לכולן, כדי שלא תהיינה הפתעות – המיזוג הוא טריוויאלי, לכן אני לא רואה בו בעיה ונאשר אותו כרגע.
יריב לוין:
המיזוג הוא בהצעת החוק: 1.
יריב לוין:
הצעת חוק העונשין (תיקון מס' 120) (יידו או ירי של אבן או חפץ אחר), התשע"ה-2014.
יריב לוין:
הצעת חוק העונשין (תיקון – סיכון חיי אנשים באמצעות יידוי אבן או חפץ אחר), התשע"ה-2014, של חברי הכנסת מירי רגב ודוד אזולאי (פ/2783/19).
יריב לוין:
מי בעד לאשר את המיזוג?
יריב לוין:
המיזוג התקבל.
יריב לוין:
פטורים נעשה ביום שני.
יריב לוין:
מיזוג נוסף הוא בהצעות החוק הבאות: 1.
יריב לוין:
הצעת חוק להסדר התדיינות בסכסוכי משפחה, התשע"ד-2014 (מ/885).
יריב לוין:
הצעת חוק להסדר התדיינות בסכסוכי משפחה (יישוב מוקדם של הסכסוך), התשע"ד-2014, של חברת הכנסת שולי מועלם רפאלי (פ/2049/19).
יריב לוין:
הצעת חוק להסדר התדיינות בסכסוכי משפחה (יישוב מוקדם של הסכסוך) , התשע"ד-2014, של חברת הכנסת עליזה לביא (פ/2046/19).
יריב לוין:
הצעת חוק להסדר התדיינות בסכסוכי משפחה (יישוב מוקדם של הסכסוך), התשע"ד-2014, של חברת הכנסת מיכאלי ויריב לוין (פ2555/19).
אורי מקלב:
משפט אחד.
יריב לוין:
אולי אני אוכל לחסוך לך אותו.
יריב לוין:
המיזוג, וגם אם נצליח לקדם את החוק הזה ולסיים אותו, ייעשה כפי שהתחייבו לי, רק באופן כזה, שלא יכלול שום התייחסות ושום שינוי בכל הנוגע לסוגית מרוץ הסמכויות.
יריב לוין:
זה חוק שחברת הכנסת שולי רפאלי מקדמת, היא מכירה אותו, היא הגישה אותו.
אורי מקלב:
אנחנו ממזגים כמה הצעות חוק, בין היתר, הצעת חוק של חברת הכנסת עליזה לביא, יש בו סעיף אחד ששונה מההצעה הממשלתית, שהוא מתייחס לנושא של מרוץ סמכויות.
אורי מקלב:
המיזוג לא חל על זה.
אורי מקלב:
הוא חל על הצעות החוק אבל לא על הסעיף הזה, שהוא שונה מהמציעות האחרות כמו שולי מועלם, שמתנגדת לסעיף הזה.
אורי מקלב:
גם מרב מיכאלי.
יריב לוין:
חבר הכנסת מקלב, אני רוצה להבהיר טכנית, ברגע שממזגים, ממזגים.
יריב לוין:
לא ממזגים חלקים.
יריב לוין:
אני רק אומר בצורה ברורה, המיזוג נעשה, גם כל קידום של העניין הזה.
יריב לוין:
אני חושב, שכדאי שננסה לסיים את זה כי זה באמת חוק טוב וחשוב, בכפוף לכך, שלא תהיה שום נגיעה, שום שינוי, בכל הסוגיה של מרוץ הסמכויות.
יריב לוין:
אני יכול לומר, מאחר והתבקשתי לנהל את הדיון על החוק הזה בוועדת החוקה, במידה ואני אעשה את זה, אני בוודאי לא אאפשר את זה.
יריב לוין:
אני אומר עוד פעם, אם לא תהיה הסכמה, אדוני יושב ראש הקואליציה, אני מציע שנסכם, שאם תהיה טענה, שהיה שינוי מהסיכום הזה, הנושא הזה לא יבוא לסדר היום להצבעה לקריאה שנייה ושלישית.
זאב אלקין:
אדוני יושב ראש הוועדה, הסיכום אצל יושב ראש הכנסת היה כזה – אני מניח שהוא יביא את גם לפה לקראת יום שני – חוץ מהסיכומים על פגרת בחירות, הוא גם יביא סיכום לגבי השבוע האחרון.
זאב אלקין:
ברגע שעובר בקריאה השנייה והשלישית חוק להקדמת הבחירות, קרי, החוק לפיזור הכנסת, כל השאר, רק בהסכמה מלאה.
זאב אלקין:
לפני החוק להקדמת הבחירות, מתוכנן לבוא חוק המסתננים, ומצב חירום.
יריב לוין:
רבותי, אני מציע, מאחר שמה שגם מוסכם, סביר להניח שהדיון בו יהיה מהיר וגם על זה נוכל להסכים, אני חושב שהיה צריך לנסות לגמור כל מה שאפשר טרם האישור של הפיזור.
יריב לוין:
אני חושב שזה נכון, זו דרך המלך.
רוברט אילטוב:
לא, יש מוכן על השולחן.
יריב לוין:
אני אומר, מה שאפשר.
יריב לוין:
מה שאני אומר, לא סותר את מה שאתה אומר.
יריב לוין:
כל מה שיהיה מוכן וזמין ונוכל לסיים אותו ביום שני, אפשר.
יריב לוין:
מה שיישאר לניקוי שולחן, בשלישי ורביעי - - -
זאב אלקין:
בגלל שהחוק לפיזור הכנסת דורש 61 חברים, היה סיכום שהוא צריך לבוא יחסית מוקדם.
זאב אלקין:
דיברנו על דברים ספציפיים מאוד, שיעברו לפני הפיזור, דיברנו על חוק המסתננים.
זאב אלקין:
אני התחייבתי, אנחנו לא ננצל את החלון הזה לדחוף לשם עוד חוקים.
יריב לוין:
אני רוצה להציע משהו ביניים, אני מדבר על החוק הזה, שאין עליו שום מחלוקת, אני אומר, הוא יהיה באותו היום, רק מיד אחריו.
רוברט אילטוב:
מה לגבי הצעות החוק, שנמצאות בוועדות?
זאב אלקין:
אמרתי, מה שבהסכמה, יבוא אחרי חוק הפיזור.
רוברט אילטוב:
הצעות בקריאה ראשונה?
זאב אלקין:
אותו הדבר.
רוברט אילטוב:
גם להן יידרש הסכמה?
רוברט אילטוב:
אבל הן עברו ועדה.
זאב אלקין:
אז מה, צריך הסכמה של כל הגורמים בבית.
אורי מקלב:
שיהיה ברור, גם מימון מפלגות צריך 61 חברים, זה חוק יסוד.
<ארבל אסטרחן:
הוא צריך 61 כי יש בו פגיעה בשוויון.
זאב אלקין:
מה צריך 61, מימון מפלגות?
<ארבל אסטרחן:
לא בקריאה הטרומית.
זאב אלקין:
באיזה קריאה?
<ארבל אסטרחן:
בקריאה ראשונה, שנייה ושלישית.
אברהם מיכאלי:
היום מעלים את זה בקריאה הראשונה.
יריב לוין:
לא, רק בקריאה הטרומית.
<ארבל אסטרחן:
בקריאה טרומית, אף חוק לא צריך 61.
<ארבל אסטרחן:
פיזור הכנסת – רק בקריאה השלישית.
זאב אלקין:
ומימון מפלגות?
<ארבל אסטרחן:
61 – בקריאה ראשונה, שנייה ושלישית.
<ארבל אסטרחן:
אם ילכו על הנוסח הזה.
<ארבל אסטרחן:
יש לנו פסיקה על כך, שחוקים מסוג זה, יש בהם פגיעה בשוויון, בהתמודדות בבחירות.
<ארבל אסטרחן:
יש פה הבחנה בין סיעות קיימות לסיעות חדשות ולכן זה מחייב 61.
<ארבל אסטרחן:
אני לא יודעת על איזה נוסח ילכו, זה בעצם עוד לא הגיע.
יריב לוין:
אנחנו יכולים לאשר את המיזוג של חוק להסדר התדיינות בסכסוכי משפחה, מי בעד?
אברהם מיכאלי:
בכפוף להערה שלך.
אברהם מיכאלי:
בעד – רוב
אברהם מיכאלי:
נמנעים – אין
יריב לוין:
אין מתנגדים, אין נמנעים, המיזוג אושר.
יריב לוין:
תודה לכולם, הישיבה נעולה.
יריב לוין:
שלום רב, אני מתכבד לפתוח את הישיבה.
יריב לוין:
על סדר-יומנו מספר נושאים.
יריב לוין:
הנושא הראשון, חילופים בוועדה המשותפת של ועדת החוץ והביטחון ו-וועדת הכספים, שעוסקת בתקציב הביטחון.
יריב לוין:
מטעם ועדת הכספים יכהן חבר הכנסת זאב אלקין על המקום של יושב-ראש הכנסת וחבר הכנסת לשעבר והנשיא דהיום ראובן רובי ריבלין, ומטעם ועדת החוץ והביטחון יכהן חבר הכנסת משה זלמן פייגלין במקום שהיה של חבר הכנסת אלקין.
אלכס מילר:
זו טעות.
אלכס מילר:
זה צריך להיות של ישראל ביתנו.
אלכס מילר:
ועדה משותפת- - -
יריב לוין:
לוועדת הכספים ולזה.
יריב לוין:
אז נבדוק.
יריב לוין:
אם צריך לעשות תיקון, נעשה.
יריב לוין:
אגיד לך אם כך מה אני מציע: בוא קודם כל נאשר את המינוי של זאב במקום רובי, כי זה ברור.
יריב לוין:
זה בכלל לא שאלה.
יריב לוין:
אני מוכן לבדוק את זה.
יריב לוין:
אני לא רוצה שתהיה פה איזו טעות.
יריב לוין:
אתה זוכר, רוברט?
יריב לוין:
כי אני לא זוכר.
יריב לוין:
אני בעד לבדוק.
יריב לוין:
אני רק מציע שנכניס את זאב במקום רובי.
יריב לוין:
זאב יושב היום בוועדה הזאת מטעם חוץ וביטחון.
יריב לוין:
הוא יעבור לשבת בה מטעם ועדת כספים.
יריב לוין:
הצבעה בעד – פה אחד אושר.
יריב לוין:
רק תבדקו את העניין הזה.
אלכס מילר:
- - -
יריב לוין:
דברו עם זאב ותסגרו את זה.
אלכס מילר:
דיברנו עם זאב.
אלכס מילר:
אז היה שליברמן- - -
יריב לוין:
זו החלטה שאתם צריכים לקבל ביניכם שם.
יריב לוין:
תסגרו את זה ביניכם.
יריב לוין:
הוספת סגנים ליו"ר ועדת הבחירות המרכזית.
יריב לוין:
אני מבין שיש בקשה של סיעות הבית היהודי וש"ס, להוסיף שני סגנים ליו"ר ועדת הבחירות המרכזית – אחד מטעם כל אחת מהסיעות האלה, ואני מבין שיש הסכמה על כך.
<ארבל אסטרחן:
זה מטעם הסיעות הבאות בגודלן.
יריב לוין:
אני מבין שיש הסכמה.
אורי מקלב:
כמה סגנים יש?
<ארבל אסטרחן:
היום יש ארבעה: לליכוד, יש עתיד, העבודה וישראל ביתנו.
<ארבל אסטרחן:
יש סמכות בחוק לוועדת הכנסת להגדיל עד שמונה.
<ארבל אסטרחן:
מבוקש כרגע להגדיל בשניים.
אורי מקלב:
אפשר לקבוע את הסגנים לפי מה שיהיה בעתיד?
יריב לוין:
הסגנים הולכים לפי מה שיהיה בעתיד, כי לארבע הסיעות הגדולות בכל מקרה.
יריב לוין:
זה הולך לפי גודל הסיעות.
אורי מקלב:
מארבע הגדולות, הייתי מציע, לפי הסקרים, לפי זה נלך.
יריב לוין:
אורי, אתה חוגג לפני הזמן.
יריב לוין:
..
יריב לוין:
בעולם הפוליטי הזה אין לדעת.
<ארבל אסטרחן:
יש סמכות לוועדת הכנסת להוסיף, עד שמונה, וזה גם נעשה בעבר.
<ארבל אסטרחן:
רק צריך לדעת שלדבר הזה יש עלות – אמנם לא מאוד גבוהה, אבל הסגנים בוועדה מקבלים, אני חושבת, עובד, מזכיר, מזכירה, נהג, אם אין להם רכב מהמדינה, לשכה, כלומר יש לוועדת הבחירות עלות כרוכה בתוספת הזאת.
אורי מקלב:
כמה זמן?
אורי מקלב:
חודש?
אורי מקלב:
זה רק מתקופה מסוימת.
אורי מקלב:
זה לא מעכשיו.
<ארבל אסטרחן:
אני יכולה לברר את זה.
יריב לוין:
נבדוק את זה.
יריב לוין:
<3.
יריב לוין:
הכנה לקריאה ראשונה>
יריב לוין:
בינתיים נבור לנושא הבא, והוא הכנת הצעות החוק הבאות לקריאה הראשונה: התפזרות הכנסת התשע עשרה, ויש שמונה הצעות המכונות בשם הזה, של חברת הכנסת גלאון וקבוצת חברי הכנסת פ/3, של חבר הכנסת הרצוג וקבוצת חברי הכנסת פ/5, של חבר הכנסת ברכה וקבוצת חברי הכנסת פ/12.
יריב לוין:
לפחות לפי המספרים, הם ממש חזו את הנולד כבר ביום הראשון כאן.
יריב לוין:
חבר הכנסת מקלב מתמיד בקו האופטימי – הוא חיכה עם זה עד 1174...
יריב לוין:
יש כמה כאלה שרק כשזה קרה, ממש האמינו שזה קורה, שזו ההצעה של חבר הכנסת מיכאלי וקבוצת חברי הכנסת, 2917, של חבר הכנסת זחאלקה וקבוצת חברי הכנסת, 2918, של חבר הכנסת טיבי וקבוצת חברי כנסת, 2919, ושל חבר הכנסת מופז, 2921.
יריב לוין:
לא הצלחנו להגיע ל-3,000 הצעות חוק פרטיות, אבל היינו קרובים... רבותיי, מה אתם רוצים לעשות עם ההצעות האלה?
רוברט אילטוב:
אתה רוצה להקריא את החוק?